Centrul Infotrafic a anunțat, miercuri, că, începând cu ora 18.00, mai multe transporturi agabaritice se vor deplasa pe mai multe drumuri naționale din Prahova. Mașinile de mare tonaj vor fi însoțite de echipaje de poliție rutieră.
Centrul Infotrafic din cadrul Inspectoratului General al Poliției Române a anunțat că miercuri, 22 mai, vor fi efectuate mai multe transporturi agabaritice, inclusiv pe drumuri naționale din Prahova.
Rutele utilizate de mașinile de mare tonaj
- DN 1A – DJ 140 – DN 1A – DN 1 – DN 72 – DN 61 – A1 – DN 7; 4 transporturi formate din câte un camion cu greutatea între 109 și 112 tone;
- A 1 – DJ 711A – A 1 – DN 61 – DN 72 – DN 71 – DN 72 – DN 1 – DN 1B – DN 1A – DN 1B – Valea Călugărească; 4 transporturi formate din câte un camion cu greutatea între 90 și 102 tone;
- A 1 – DJ 711A – Petrești – Găești – DN 61 – DN 72 – DN 1A – DN 1B – Valea Călugărească; 2 transporturi formate din câte un camion cu greutatea între 93 și 97 tone;
„În data de 23.05.2024, ora 12.00, un alt transport agabaritic se va deplasa pe ruta: Turda – DN 1 – A 3 – A 10 – A 1 – int. A 1 cu DJ 106; acesta este format dintr-un camion cu greutatea de 84 tone.
Transporturile vor fi însoțite pe traseele precizate de echipaje de poliție rutieră”, a precizat Centrul Infotrafic.